বিভিন্ন সফটওয়্যার প্রতিষ্ঠান আছে যারা পাইরেসির অজুহাত দিয়ে ওপেন সোর্সকে রুদ্ধ করে দিতে চান। বিশেষ কিছু ব্যাক্তি বা প্রতিষ্ঠান যারা ওপেন সোর্সের অগ্রযাত্রায় নাখোশ। অনেকে একই সাথে একটি সফটওয়্যার অনেকে ব্যবহার করার বিষয়টিকেও আবার সফটওয়্যারে কপিরাইট ভঙ্গের বিষয়টিকে সম্পত্তি চুরির সাথে তুলনা করতে চান। অনেকে আবার এমন অভিযোগও করেন যে ওপেন সফটওয়্যাররের মাধ্যমে তাদের সফটওয়্যারের কপিরাইট ভঙ্গ করা হয়েছে বা এই ওপেন সফটওয়্যারটি তাদের সফটওয়্যারের সাথে হুবুহু মিল আছে! অর্থ্যাৎ উন্মুক্ত সফটওয়্যারভিত্তিক যেকোন কাজেই তারা নিজেদের কাজের মিল খুঁজে পান। অনেকে আবার একই সফটওয়্যার ক্রেতার বাইরে অন্য কেউ ব্যবহার করবেন তা ভালো চোখে দেখেন না। এ ব্যাপারে একটি উদাহরন দেয়া যেতে পারে। ধরুন, আমি একটি পন্য (মোবাইল কিংবা কম্পিউটার যাই বলুন) কিনলে আমি তা ইচ্ছেমতোন ব্যবহার করতে পারি। প্রয়োজনবোধে আমার আত্মীয় স্বজনরাও ব্যবহার করতে পারেন। কারন আমি সেই পন্যটি টাকা দিয়ে কিনেছি এবং সেই সূত্রে আমি সেটির মালিক। আমি ইচ্ছে হলে সেই পন্যটি বিক্রিও করে দেয়ার সর্বময় ক্ষমতা সংরক্ষণ করি। সেক্ষেত্রে কপিরাইট ভঙ্গ হবার কোন কারন নেই। তাহলে সফটওয়্যারের ক্ষেত্রে কেন সেটি কার্যকর হবে না। তাই একটি সফটওয়্যার কিনে অনেকে ব্যবহার করা কপিরাইটের লঙ্ঘন বা চুরি এমন দাবি কিছুটা হাস্যকর বৈকি! ব্যবহারের অধিকার বা কিভাবে একটি সফটওয়্যার ব্যবহার করবো সেই অধিকারটুকুও ক্রেতা হিসেবে আমার থাকা উচিত।